**ОБРАЗЛОЖЕНИЕ**

**ЗА ОСТВАРЕНИТЕ РЕЗУЛТАТИ ОД РАБОТЕЊЕТО**

**НА АД ЕВРОПА СКОПЈЕ**

**За период од 01.01.-31.12.2022 година**

АД ЕВРОПА СКОПЈЕ при изготвување на финансиските извештаи за 2022 година нема промени во сметководствените политики и методи на вреднување на ставките во финансиските извештаи споредбено со претходната година.

Во периодот од 01.01. до 31.12.2022 година компанијата ги оствари следниве финансиски резултати:

|  |  |  |  |
| --- | --- | --- | --- |
|  | **2021 г** | **2022 г** | **Индекс** |
| Бруто приходи | 875.663.926 | 869.136.924 | 99,30 |
| Бруто расходи | 807.634.073 | 820.607.777 | 101,60 |
| Добивка пред оданочување | 68.029.853 | 48.529.147 | 71,30 |
| Данок на добивка | 7.414.943 | 6.610.505 | 89,20 |
| **Нето добивка** | **60.614.910** | **41.918.642** | **69,00** |

Во 2022 година остварени се вкупни бруто приходи на износ од 869.136.924 денари и се намалени за 0,7% во однос на бруто приходите од 2021 година.

|  |  |  |  |
| --- | --- | --- | --- |
|  | **2021 г** | **2022 г** | **Индекс** |
| Оперативни приходи | 840.685.745 | 841.523.948 | 100,10 |
| Останати приходи | 2.942.567 | 7.647.677 | 259,90 |
| Финансиски приходи | 7.344.261 | 4.340.951 | 59,10 |
| **Вкупно** | **850.972.573** | **853.512.576** | **100,30** |

Вкупните оперативни приходи за 2022 година се зголемени за 0,1% во однос на истите во 2021 година. Останатите приходи се зголемени за 159,9%, а кај финансиските приходи намалувањето е 40,9% во однос на 2021 година.

Во финансиските извештаи за 2022 година износите за дадени рабати содржани во излезните фактури се евидентирани како намалување на приходите, наспроти како трошоци за дадени рабати како што беше во 2021 година. Ефектот од оваа промена во евидентирањето на дадените рабати има влијание врз растот на вкупните приходи во 2022 година кои би биле за 3,4% поголеми од вкупните приходи во 2021 година и на вкупните расходи во 2022 година кои би биле за 6,1% поголеми од вкупните расходи во 2021 година.

Вкупните расходите се зголемени за 1,6% во однос минатата година. Оперативните расходи во 2022 година се зголемени за 1,4%, а финансиските расходи се зголемени за 69% во однос на 2021 година.

АД ЕВРОПА Скопје за 2022 година оствари нето добивка во износ од 41.918.642 денари и е помала во однос на претходната година за 31%.

Годишното собрание на акционери на АД ЕВРОПА СКОПЈЕ одобри пресметка и исплата на бруто дивиденда за 2021 година на износ од 11.501.700 денари односно бруто дивиденда по акција 50 денари. АД ЕВРОПА Скопје  на акционерите им  исплаќа дивиденда само откако ќе се исплатат сите обврски на друштвото и трошоци за капиталот. Во досегашното работење  на АД ЕВРОПА Скопје, водејќи се од начелото на резидуална дивидентна политика,  на акционерите им исплаќа дивиденда согласно законски предвидената постапка која во годишниот извештај за 2022 година e изрично потенцирана.

Кредитната задолженост на компанијата е ниска, бидејќи има намалување на обврските по кредити за 41% во однос на 2021 година, кои се наменети за инвестиции.

Планот за вкупната продажба за 2022 година е остварен со 98,8%, а планот за производството е остварен со 88%.

АД ЕВРОПА СКОПЈЕ